wickkiey/tamil-wikipedia-chunked huggingface dataset:
# வனேடியோகார்ப்போலைட்டு

**வனேடியோகார்ப்போலைட்டு** *(Vanadiocarpholite)*Mn<sup>+2</sup>V<sup>+3</sup>AlSi<sub>2</sub>O<sub>6</sub>(OH)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் வனேடியத்தின் சிலிக்கேட்டு வகைக் கனிமமாகும். வைக்கோல் மஞ்சள் நிறத்தில் நேர்சாய்சதுர படிகவடிவில் இது படிகமாகிறது. வனேடியம் மிகுந்திருக்கும் கார்ப்போலைட்டு வகை கனிமமாக (Mn<sup>+2</sup>Al<sub>2</sub>Si<sub>2</sub>O<sub>6</sub>(OH)<sub>4</sub>) இருப்பதால் இதை வனேடியோகார்ப்போலைட்டு என்ற பெயரால் அழைக்கிறார்கள்.  
பன்னாட்டு கனிமவியல் சங்கம் வனேடியோகார்ப்போலைட்டு கனிமத்தை Vcar என்ற குறியீட்டால் அடையாளப்படுத்துகிறது.
# வனேடியோகார்ப்போலைட்டு

## தோற்றம்

முதன் முதலில். இத்தாலி நாட்டின் வடமேற்கு பகுதியில் உள்ள இலிகுரியா மண்டலத்தின் கெனோவா மாகாணத்தில் 2005 ஆம் ஆண்டு வனேடியோகார்ப்போலைட்டு கண்டறியப்பட்டது. இங்குள்ள கிராவெக்லியா பள்ளத்தாக்கில் அமைந்துள்ள மோலினெல்லோ சுரங்கத்தில் இக்கனிமம் வெட்டியெடுக்கப்படுகிறது. மாங்கனீசு தாதுப் படிவுகளில் செர்ட்டு வகை படிவுப் பாறை புதைபடிவச் சேர்மமாக வனேடியோகார்ப்போலைட்டு கிடைக்கிறது.
# வனேடியோகார்ப்போலைட்டு

## வேதி இயைபு

வனேடியோகார்போலைட்டில் பின்வருமாறு தனிமங்கள் சேர்ந்துள்ளன:
| மாங்கனீசு | 15.56% | Mn | 20.09% | MnO |
| --- | --- | --- | --- | --- |
| அலுமினியம் | 7.64% | Al | 14.44% | Al<sub>2</sub>O<sub>3</sub> |
| வனேடியம் | 14.43% | V | 21.23% | V<sub>2</sub>O<sub>3</sub> |
| சிலிக்கான் | 15.91% | Si | 34.04% | SiO<sub>2</sub> |
| ஐதரசன் | 1.14% | H | 10.21% | H<sub>2</sub>O |
| ஆக்சிசன் | 45.32% | O | } |  |
# மங்கை ஒரு கங்கை

**மங்கை ஒரு கங்கை** (*Mangai Oru Gangai*) என்பது 1987 ஆண்டைய இந்திய தமிழ் சட்ட நாடகத் திரைப்படமாகும். இந்த படதை டி. அரிகரன் இயக்க, கோவைத்தம்பி தயாரித்துள்ளார். இப்படத்தில் சரிதா மற்றும் நதியா முக்கிய வேடங்களில் நடித்துள்ளனர். இது 24 சூலை 1987 அன்று வெளியிடப்பட்டது.
**மங்கை ஒரு கங்கை** (*Mangai Oru Gangai*) என்பது 1987 ஆண்டைய இந்திய தமிழ் சட்ட நாடகத் திரைப்படமாகும். இந்த படத்தை டி. அரிகரன் இயக்க, கோவைத்தம்பி தயாரித்துள்ளார். இப்படத்தில் சரிதா மற்றும் நதியா முக்கிய வேடங்களில் நடித்துள்ளனர். இது 24 சூலை 1987 அன்று வெளியிடப்பட்டது.
# மங்கை ஒரு கங்கை

## கதை

ராதா ரங்கநாதன், ஒரு வழக்கறிஞர், தனது மைத்துனரைக் கொலை செய்த குற்றவாளிக்கு தண்டனை பெற்றுத் தரத் தவறியதால் மன உளைக்களுக்கு ஆளானவள்.
# மங்கை ஒரு கங்கை

## நடிகர்கள்

- ராதா ரங்கநாதனாக சரிதா
- நதியா
- சரண்ராஜ்
- பூர்ணம் விஸ்வநாதன்
- சுரேஷ்
- சிவசந்திரன்
# மங்கை ஒரு கங்கை

## தயாரிப்பு

*மங்கை ஒரு கங்கை* டி. அரிகரன் என்பவரால் இயக்கப்பட்டு, கோவைத்தம்பியின் மதர்லேண்ட் பிக்சர்சால் தயாரிக்கபட்டது. மதர்லேண்ட் பிக்சர்ஸ் கதைப் பிரிவின் கதையை அடிப்படையாகக் கொண்டு திரைக்கதையை அரிகரன் எழுத, உரையாடலை எம். ஜி. வல்லபன் எழுதினார். ஒளிப்பதிவை யு. ராஜகோபால் மேற்கொள்ள, படத் தொகுப்பை எம். எஸ். செய்தார்.
# மங்கை ஒரு கங்கை

## இசை

இந்த படத்திற்கான இசையை இலட்சுமிகாந்த்-பியாரேலால் ஆகியோரால் மேற்கொள்ளபட்டது.
# மங்கை ஒரு கங்கை

## வெளியீடும் வரவேற்பும்

*மங்கை ஓரு கங்கை படம்* 24 சூலை 1987 இல் வெளியிடப்பட்டது. 7 ஆகத்து அன்று, *தி இந்தியன் எக்ஸ்பிரசில்* என். கிருஷ்ணசாமி எழுதியது, "படத்தின் படைப்பாளிகள் திரைக்கதையில் மெனக்கெட்டிருப்பதில் மகிழ்ச்சி அடைகிறேன்", மேலும் சரிதா, சரண் ராஜ், நதியா, விஸ்வநாதன் ஆகியோரின் நடிப்பையும் பாராட்டினார்.
# நாளைய செய்தி

**நாளைய செய்தி** (*Naalaya Seidhi*) என்பது 1992 ஆம் ஆண்டய இந்திய தமிழ் அதிரடி திகில் திரைப்படம் ஆகும். ஜி. பி. விஜய் இயக்கிய இப்படத்தை, கே. எஸ் சீனிவாசன், கே. எஸ். சிவராமன் ஆகியோர் தயாரித்தனர். இப்படத்தில் பிரபு, குஷ்பூ, கவுண்டமணி, செந்தில் ஆகியோர் நடித்துள்ளனர். இப்படத்திற்கு ஆதித்தியன் இசை அமைத்துள்ளார்.
# நாளைய செய்தி

## நடிகர்கள்

- பிரபு மதன் / மன்மதன்
- குஷ்பூ அனு / அனுராதா
- கவுண்டமணி
- செந்தில்
- ஜெய்கணேஷ்
- ஜெய்சங்கர் தட்சிணாமூர்த்தியாக
- ராக்கி
- அர்ச்சனா புரான் சிங் (அறிமுகம்)
- சி. ஆர். சரஸ்வதி சாவித்திரி (மதனின் சித்தி)
- யுவஸ்ரீ
- எஸ். ஆர். விஜயா
- கவிதாஸ்ரீ
- பேபி பிரியங்கா
- சாருஹாசன்
- வசந்த்
- சேது விநாயகம்
- கே. எஸ். ஜி. வெங்கடேஷ்
- ரவிராஜ்
- நரசிம்மன்
- ஸ்ரீகாந்த்
- கோபி
- பொன்னம்பலம்
- குள்ளமணி
- ஓமக்குச்சி நரசிம்மன்
# நாளைய செய்தி

## தயாரிப்பு

நாளைய செய்தி படத்தின் மூலமாக ஜி. பி. விஜய் இயக்குநராக அறிமுகமானார்.
# நாளைய செய்தி

## இசைப்பதிவு

இப்படத்திற்கு ஆதித்தியன் இசையமைத்தார்.  
; தமிழ் பதிப்பு  
- மன்மதா கொஞ்சவா - சுபா
- மந்திரம் சொன்னது - எஸ். பி. பாலசுப்பிரமணியம், சித்ரா
- ஜிம்கானா பாட்டெடுக்கும் - எஸ். பி. பாலசுப்பிரமணியம்
- உயிரே உன்னை இதயம் - பி. பி. ஸ்ரீனிவாஸ், சங்கீத்தா காத்தி
- பொன்மாலை நேரம் - எஸ். பி. சைலஜா  
; தெலுங்கு பதிப்பு  
இந்த படம் தெலுங்கில் *ரேட்டி வார்த்தா* என்ற பெயரிலில் வெளியிடப்படது. அனைத்து பாடல்களையும் ராஜஸ்ரீ எழுதியுள்ளார்.  
- மன்மத ஆசா - சித்ரா, சுதா
- முந்த்ரா உன்னதி - மனோ, சித்ரா
- பொர சொம்பரா - மனோ
- முனிபெஞ்சா - சித்ரா, சுதா
# நாளைய செய்தி

## வரவேற்பு

*இந்தியன் எக்ஸ்பிரஸ்* படம் குறித்து எழுதிம்போது "படம் மந்தமாக இல்லை, ஆனால் திரைக்கதையின் சில பகுதிகளில் லாஜிக் இல்லை".
# காசிராம் கொத்தவால்

**காசிராம் கொத்தவால்** (*Ghashiram Kotwal*) என்பது மகாராட்டிராவில் ஒரு உள்ளூர் அரசியல் கட்சியின் எழுச்சிக்கு விடையிறுக்கும் வகையில் 1972 ஆம் ஆண்டில் நாடக ஆசிரியர் விஜய் தெண்டுல்கர் எழுதிய மராத்தி நாடகமாகும். இந்த நாடகம் ஒரு அரசியல் நையாண்டி, வரலாற்று நாடகமாக எழுதப்பட்டுள்ளது. இது புனேவின் பேஷ்வா அரசவையில் இருந்த முக்கிய அமைச்சர்களில் ஒருவரான நானா பட்நாவிசு (1741-1800) மற்றும் நகரின் காவல்துறைத் தலைவரான காசிராம் கொத்தவால் ஆகியோரின் வாழ்க்கையை அடிப்படையாகக் கொண்டது. இதன் கருப்பொருள் அதிகாரத்தில் உள்ள ஆண்கள் தங்கள் நோக்கங்களுக்காக சித்தாந்தங்களை எவ்வாறு உருவாக்குகிறார்கள் என்பதும், பின்னர் அவை பயனற்றதாக மாறும்போது அவற்றை அழிக்கின்றனர் என்பதுவுமாகும். இதை முதன்முதலில் திசம்பர் 16, 1972 அன்று புனேவில் முற்போக்கு நாடக சங்கம் நிகழ்த்தியது. 1973 ஆம் ஆண்டில் ஜாபர் படேலின் நிறுவனம் தயாரித்த இது நவீன இந்திய அரங்கில் ஒரு உன்னதமானதாக கருதப்படுகிறது.
பாரத் பவனில் காசிராம் கொத்தவால் நாடகம் நடத்தப்படுகிறது]]
# காசிராம் கொத்தவால்

## வரலாறு

தெண்டுல்கர் தனது நாடகத்தை 1863 ஆம் ஆண்டில் எழுத்தாளர்-வரலாற்றாசிரியர் மொரோபா கன்ஹோபாவின் கதையை அடிப்படையாகக் கொண்டு எழுதினார். அவர் வரலாற்றையும் புனைகதையையும் ஒன்றாக இணைத்து இந்த நாடகத்தை எழுதினார். மேலும் இது ஒரு எளிய அறநெறி நாடகமாகக் கருதப்பட்டது . '''  
இந்த நாடகத்தின் முதல் அரங்கேற்றம் 1972 திசம்பர் 16 அன்று பபுனேவில் உள்ள பாரத் நாட்டிய மந்திரில் இருந்தது. இந்த நாடகம் ஆரம்பத்தில் ஒரு பெரிய சர்ச்சையை உருவாக்கியது. ஆனால் அடுத்த ஆண்டுகளில் இது ஒரு வெற்றியாக கருதப்பட்டது. 1980 இல் மேற்கு ஐரோப்பாவின் சுற்றுப்பயணத்தின் போது இந்த நாடகம் வெவ்வேறு இடங்களில் அரங்கேற்றப்பட்டது. 1986 ஆம் ஆண்டில், இந்த நாடகம் அமெரிக்கா மற்றும் கனடாவில் உள்ள நகரங்களில் நடத்தப்பட்டது. 1989 ஆம் ஆண்டில், இந்த குழு கிழக்கு ஐரோப்பிய நாடுகளான சோவியத் ஒன்றியம், இடாய்ச்சு மக்களாட்சிக் குடியரசு, அங்கேரி மற்றும் யுகோசுலாவியா ஆகிய நாடுகளில் அரங்கேற்றப்பட்டது.
# காசிராம் கொத்தவால்

## கதைச் சுருக்கம்

புனேவில் ஒழுக்க ரீதியாக ஊழல் நிறைந்த காலத்தில் இந்தக் கதை தொடங்குகிறது. புனேவின் திவானாக (பிரதம அமைச்சர்) இருக்கும் நானா பட்நாவிசும் ஊழல் நிறைந்தவராக இருக்கிறார். இலாவணி நடனக் கலைஞர்களுடன் பணியாற்றும் காசிராம் ஒரு பிராமணராக இருப்பதால் அடுத்த நாள் பேஷ்வாவின் திருவிழாவில் உணவு சேகரிக்க செல்கிறார். இவர் அங்கு மோசமாக நடத்தப்படுகிறார். மேலும் திருட்டுக் குற்றச்சாட்டு சாட்டப்பட்டு சிறையில் அடைக்கப்பட்டார். பின்னர், இதற்காக அவர் பழிவாங்க முடிவு செய்கிறார்.  
தனது மகளை நானா பட்நாவிசிடம் பழக வைத்து புனேவின் கொத்தவால் (காவல்துறைத் தலைவர்) பதவியைப் பெற்ற காசிராம் நகரத்தில் கடுமையான விதிகளை அமல்படுத்தத் தொடங்குகிறார். அவர் எல்லாவற்றிற்கும் அனுமதி பெற வேண்டுமெனத் தெரிவிக்கிறார். மேலும் சிறிய குற்றங்களுக்குக்கூட மக்களை சிறையில் அடைக்கத் தொடங்குகிறார். இதற்கிடையில், காசிராமின் மகள் நானாவால் கர்ப்பமாகி, பிரசவத்தின்போது இறந்துவிடுகிறாள். நகரத்திற்கு வருகை தரும் ஒரு சில பிராமணர்கள் சிறையில் அடைக்கப்படுகிறார்கள். புனேவின் பிராமணர்கள் பின்னர் பேஷ்வாவிடம் புகார் கூறுகிறார்கள். பின்னர், பேஷ்வாவால் காசிராம் தண்டிக்கப்படுகிறார்.
# காசிராம் கொத்தவால்

## நடை

மராத்தி நாட்டுப்புற நாடகங்களில் " தமாஷா " வடிவத்தைப் பயன்படுத்தியதால் இந்த நாடகம் குறிப்பிடத்தக்கது. பாடும் நடனமும் இங்கு நல்ல பலனை ஏற்படுத்துகின்றன. "அபங்கங்கள்" (பக்தி பாடல்கள்) "இலாவணிகள்" (காதல் பாடல்கள்) உடன் கலக்கப்படுகின்றன.
# காசிராம் கொத்தவால்

## சர்ச்சை

விஜய் தெண்டுல்கரின் மற்ற நாடகங்களைப் போலவே, இந்த நாடகமும் கொங்கணஸ்த் பிராமணச் சமூகத்தை புண்படுத்தியதாலும், அரசியல்வாதியான நானா பட்நாவிசை மோசமாக காட்டியதாலும் நிறைய சர்ச்சையை உருவாக்கியது. எனவே நாடகம் மாநிலத்தில் தற்காலிகமாக தடை செய்யப்பட்டது. சிவ சேனாக் கட்சியின் தலைவரான மனோகர் ஜோஷி, ஒரு பிராமணர் என்பதால், மும்பையில் நடந்த எதிர்ப்பு போராட்டத்தில் முன்னணியில் இருந்தார். 1971-72ல் பெருநகரத்தில் நாடகம் அரங்கேற்றுவதை அக்கட்சி நிறுத்தியது. அவுரங்காபாத்தில் வசித்த ஒரு வட இந்திய பிராமணரான காசிராம் என்பவர் பிப்ரவரி 8, 1777 இல் பபுனாவின் காவல்துறைத் தலைவராக நியமிக்கப்பட்டார். மேலும், வன்முறை சூழ்நிலையில் 1791 ஆகத்து 31 அன்று நடந்த மரணம் வரை தொடர்ந்து அதிகாரியாக இருந்தார். பேஷ்வா நாராயண் ராவின் கொலையைத் தொடர்ந்து ஏற்பட்ட முக்கியமான காலங்களில் அவர் தனது உண்மையுள்ள சேவையால் நானாவின் நம்பிக்கையைப் பெற்றிருந்தார். அவருடைய நிர்வாகம் அவரது முன்னோடிகளை விட மோசமாக இருந்தது. இரகுநாத ராவ் மற்றும் அவரது குடும்பத்தினரின் இயக்கங்கள் மற்றும் திட்டங்களைக் காண நியமிக்கப்பட்டவர் இவர்தான், அவர் தனது நோக்கத்திற்கு ஏற்றவாறு நானாவுக்கு அறிக்கை அளித்தார். அவர் தனக்குக் கீழ் ஒரு நேர்மையற்ற உளவாளிகளைக் கொண்டிருந்தார். அவர்கள் மக்களைத் துன்புறுத்துவதற்கு ஏராளமான வழிகளை மேற்கொண்டனர். இதன் விளைவாக காசிராம் என்ற சொல் ஒடுக்குமுறை மற்றும் கொடுங்கோன்மைக்கு ஒரு நிரந்தரப் பொருளாக மாறியுள்ளது. காசிராமின் ஆட்சி கொடூரமானதாகவும், கொடுங்கோன்மைக்குரியதாகவும் இருந்தது. இருப்பினும், நாடகத்தில் சித்தரிக்கப்பட்டுள்ளபடி நானா பட்நாவிசின் சித்தரிப்புக்கு எந்த வரலாற்று ஆதாரமும் இல்லை.
# அவுரங்காபாத், பீகார்

**அவுரங்காபாத்** (Aurangabad) இந்தியாவின் பீகாரின், அவுரங்காபாத் மாவட்டத்திலுள்ள ஒரு நகரமாகும். இது மாவட்ட நிர்வாக மையமாகவும் உள்ளது. மேலும், 2011 ஆம் ஆண்டு நிலவரப்படி 102,244 மக்கள் தொகையைக் கொண்டுள்ளது. இந்த பிராந்திய மக்கள் மாகஹி மற்றும் இந்தி மொழிகளைப் பேசுகிறார்கள்.
# அவுரங்காபாத், பீகார்

## வரலாறு

சூரியவண்ஷி பரம்பரையின் ராஜபுத்திர மக்கள் அதிக அளவில் இருப்பதால் அவுரங்காபாத் சில நேரங்களில் " பீகாரின் சித்தோர்கர் என்றும் அழைக்கப்படுகிறது. 1952 இல் நடந்த முதல் இந்திய பொதுத் தேர்தலுக்குப் பின்னர், அவுரங்காபாத் இதுவரை ராஜ்புத்திர பிரதிநிதிகளை மட்டுமே தேர்ந்தெடுத்துள்ளது.  
பண்டைய காலங்களில், மகத நாடு மகாஜனபத இராச்சியத்தில் (கிமு 1200 - 322) அமைந்திருந்தது. இந்த நகரத்தின் பண்டைய ஆட்சியாளர்களில் பிம்பிசாரன் (கிமு 5 ஆம் நூற்றாண்டின் பிற்பகுதி), அஜதாசத்ரு (கிமு 4 ஆம் நூற்றாண்டின் முற்பகுதி), சந்திரகுப்த மௌரியர் (கிமு 321 - 298) மற்றும் அசோகர் (கிமு 268 - 232) ஆகியோர் அடங்குவர்.  
சேர் சா சூரியின் (பொ.ச. 1486 - 1545) ஆட்சியின் போது, அவுரங்காபாத் ரோக்தாஸ் சிர்கரின் (மாவட்டம்) ஒரு பகுதியாக மூலோபாய முக்கியத்துவம் பெற்றிருந்தது. சேர் சா சூரியின் மரணத்திற்குப் பிறகு, அவுரங்காபாத் அக்பரின் ஆட்சியின் கீழ் வந்தது. இப்பகுதியில் ஆப்கானித்தான் எழுச்சி தோடர் மாலால் அடக்கப்பட்டது. மேலும், ஆப்கானிய கட்டிடக்கலையின் சில கூறுகளும் காணப்படுகின்றன.  
முகலாயப் பேரரசின் வீழ்ச்சிக்குப் பின்னர், நகரம் ஜமீந்தார்களால் ஆட்சி செய்யப்பட்டது ( தியோ ராஜ், குட்டும்பா, மாலி, பவாய், சந்திரகர், மற்றும் சிரிஸ் உள்ளிட்ட பணக்கார நில உரிமையாளர்கள்).  
1865 ஆம் ஆண்டில், பீகார் மாவட்டம் பாட்னா மாவட்டத்திலிருந்து பிரிக்கப்பட்டது. பின்னர், இது பீகார் மாவட்டத்தின் துணைப்பிரிவாக மாற்றப்பட்டது. அவுரங்காபாத் துணைப்பிரிவின் முதல் துணைப்பிரிவு அதிகாரியாக *ஸ்டெமென்ட்* என்ற ஆங்கிலேயர் இருந்தார். மாவட்டத்திலிருந்து முதல் நாடாளுமன்ற உறுப்பினர் பீகார் முன்னாள் முதலமைச்சர் சத்யேந்திர நாராயண் சிங் என்பவராவார்.  
சனவரி 26, 1973 இல், அவுரங்காபாத் மாவட்டம் உருவாக்கப்பட்டது (அரசாங்க அறிவிப்பு எண் 07 / 11-2071-72 தேதி..19 சனவரி 1973). கே. ஏ.எச் சுப்பிரமண்யம் முதல் மாவட்ட ஆட்சியாளாரகவும், சுர்ஜித் குமார் சஹா துணைப்பிரிவு அதிகாரியாக இருந்தனர்.
# அவுரங்காபாத், பீகார்

## பொருளாதாரம்

அவுரங்காபாத்தில் விவசாயம் முக்கியப் பொருளாதாரமாக உள்ளது. மேலும், நகரம் இது வறட்சி பாதிப்புக்குள்ளான பகுதியில் அமைந்துள்ளது. அரிசி, கோதுமை, கிராம் துவரம்பருப்பு, கேழ்வரகு போன்றவைகள் முக்கிய பயிர்களாக இருக்கின்றன. விரைவான தொழில்மயமாக்கல் மூலம், அவுரங்காபாத் நிதி ஆயோக்கால் மிகவும் மேம்பட்ட மாவட்டங்களில் 4 வது இடத்தைப் பெற்றுள்ளது. இதில் முக்கியமாக 4380 மெகாவாட் (660 மெகாவாட்எக்ஸ் 6) திறன் கொண்ட நபிநகர் சூப்பர் வெப்ப மின் நிலையம் போன்ற கனரக மின்சார உற்பத்தித் தொழில்கள் உள்ளன. இது இந்தியாவின் மூன்றாவது பெரிய மின் உற்பத்தி நிலையங்களில் ஒன்றாகும். 6 செப்டம்பர் 2019 அன்று, மின் உற்பத்தி நிலையம் முதல் 660 மெகாவாட் அலகு 4380 மெகாவாட் மின்சாரம் வழங்கியது. ( தேசிய அனல் மின் நிறுவனம், நபிநகர்) மற்றும் சிமென்ட் உற்பத்தி (சிறீ சிமென்ட் ). தயாரிக்கப்பட்ட தயாரிப்புகளில் தரைவிரிப்புகள், போர்வைகள் மற்றும் பித்தளை பொருட்கள் அடங்கும். நகரம் ஸ்ட்ராபெரி சாகுபடிக்கும் பிரபலமானது. இது உள்ளூர் விவசாயிகளுக்கு அவர்களின் பொருளாதாரத்தை உயர்த்த உதவுகிறது. மேலும், கிராமவாசிகளுக்கு வேலைவாய்ப்பை உருவாக்குகிறது.
# அவுரங்காபாத், பீகார்

## புள்ளிவிவரங்கள்

2011 இந்திய மக்கள் தொகை கணக்கெடுப்பின்படி, அவுரங்காபாத்தின் மக்கள் தொகை 102,244 ஆகும்
# அவுரங்காபாத், பீகார்

## போக்குவரத்து

சாலை மற்றும் இருப்புப்பாதை மூலம் அவுரங்காபாத் நன்கு இணைக்கப்பட்டுள்ளது. அருகிலுள்ள தொடர் வண்டி நிலையமான அனுக்ரா நாராயண் சாலை தொடர் வண்டி நிலையம் அவுரங்காபாத் நகரத்திலிருந்து சுமார் 11 கி.மீ. தொலைவிலுள்ளது. முக்கிய நெடுஞ்சாலைகளான என்.எச் -19 நேரடியாக தில்லி மற்றும் கொல்கத்தா நகரத்தையும், என்.எச் -139 பாட்னாவை தௌத்நகர் வழியாக இணைக்கிறது. தில்லி, கொல்கத்தா, மும்பை, இலக்னோ, புவனேசுவர், அகமதாபாத், ஜெய்ப்பூர், ஜெய்சால்மர், நாக்பூர், போபால், இந்தூர், அவுரங்காபாத் (மகாராட்டிரா), [[ஜம்மு, அரித்வார், லக்னோ, புனே, அலகாபாத், வாரணாசி போன்ற நகரங்களுக்கு நேரடித் தொடர் வண்டிச் சேவை உள்ளது .  
அருகிலுள்ள விமான நிலையம் நகர மையத்திலிருந்து 80 கி.மீ தூரத்தில் உள்ள கயை வானூர்தி நிலையமும், நகர மையத்திலிருந்து 136 கி.மீ தூரத்தில் உள்ள பாட்னா விமான நிலையமும் ஆகும். முக்கிய அதிவிரைவு தொடருந்து அனுக்ரா நாராயண் சாலை நிலையத்தில் நின்று செல்கிறது.
# அவுரங்காபாத், பீகார்

## குறிப்பிடத்தக்க நபர்கள்

- அனுக்ரா நாராயண் சிங் -இந்தியாவின் அரசியலமைப்பு சட்டமன்ற உறுப்பினரும் பீகார் முதல் துணை முதல்வருமாவார்.
- சத்யேந்திர நாராயண் சின்ஹா - முதல் நாடாளுமன்ற உறுப்பினரும் பீகாரின் முன்னாள் முதல்வருமாவார்.
- சங்கர் தயால் சிங் - எழுத்தாளரும் நாடாளுமன்ற உறுப்பினருமாவார். மக்களவை 1971-77 / மாநிலங்களவை 1990-95
- நிகில் குமார் - முன்னாள் நாடாளுமன்ற உறுப்பினரும் கேரளாவின் முன்னாள் ஆளுநருமாவார்.
- சுசில் குமார் சிங், இந்திய நாடாளுமன்ற உறுப்பினர்.
# விசுவாசராவ்

**சிறீமந்த் விசுவாசராவ் பேஷ்வா** (Shrimant Vishwasrao Peshwa) (22 சூலை 1742 - 14 சனவரி 1761) மராட்டியப் பேரரசின் புனேவைச் சேர்ந்த பேஷ்வா, பாலாஜி பாஜி ராவ் பட்டின் மூத்த மகனாவார். மேலும் மராட்டியப் பேரரசின் பேஷ்வா என்ற பட்டத்தின் வாரிசு ஆவார். இவர் தனது சிறு வயதிலிருந்தே நிர்வாகம் மற்றும் போரில் பயிற்சி பெற்றிருந்தார். 1760 இல் நடந்த சிந்த்கேடா மற்றும் உத்கீர் போரில் பங்கேற்றதன் மூலம் மராட்டிய காலாட்படையிடம் இவரது வீரம் பேசப்பட்டது.  
மூன்றாம் பானிபட் போரில், பஷ்தூன் அதிகாரி ஒருவர் சுட்ட துப்பாக்கியால் இவர் தலையில் தாக்கப்பட்டு இறந்தார். *கிராண்ட் டஃப்* என்பாரது என்பாரது கருத்துப்படி, இவரது மரணம் குறித்து கேள்விப்பட்ட மல்கர் ராவ் ஓல்கர் குறைந்தது 10,000 வீரர்களுடன் களத்தில் இருந்து பின்வாங்கினார் எனத் தெரிகிறது.
# விசுவாசராவ்

## ஆரம்ப கால வாழ்க்கை

1760 ஆம் ஆண்டில் (நீல பகுதி) தக்காணத்திலிருந்து இன்றைய பாக்கித்தான் வரை நீண்டிருந்தது.]]
விசுவாசராவ் புனேவுக்கு அருகிலுள்ள சூப் பகுதியில் பாலாஜி பாஜி ராவின் மூத்த மகனாகப் பிறந்தார் (புனேவுக்கு அருகிலுள்ள சாகாஜியின் ஆட்சிப்பகுதி). இவர் நிர்வாக விஷயங்களில் பயிற்சியளிக்கப்பட்டார். மேலும், இவரது வாழ்க்கையின் ஆரம்பத்தில் இராணுவ பயிற்சிக்கு ஆளானார். இவர், தனது தாத்தா பாஜிராவின் தோற்றத்தை மரபுரிமையாகக் கொண்டிருந்தார். மேலும், இவர் நல்ல தோற்றப் பொழிவையும் கொண்டிருந்தார்.
# விசுவாசராவ்

## திருமணம்

இவர், 1750 மே 2 அன்று அரி பாலகிருட்டிண தீட்சித்-பட்வர்தனின் மகள் இலட்சுமிபாய் என்பவரை மணந்தார்.
# விசுவாசராவ்

## இறப்பு

மூன்றாம் பானிபட் போரில் ஒரு தளபதியாக இருந்த விசுவாச ராவ் முன் வரிசையில் கடுமையாக சண்டையிட்டுக் கொண்டிருந்தபோது தாக்கப்பட்டு, காயமடைந்து இறந்தார்.
# சிற்றுண்டி

, நிலக்கடலை, கொட்டைகள் சாக்கலேட் ஆகியவற்றின் கலவையான ஒரு சிற்றுண்டி ]]
, அஸ்பாரகஸ், பீட்ரூட், குடைமிளகாய், தக்காளி உள்ளிட்ட சில குறைந்த கலோரி பழங்கள் மற்றும் காய்கறி அடங்கிய சிற்றுண்டிகளின் கலவை.]]
**சிற்றுண்டி** (*snack*) என்பது பொதுவாக உணவுக்கு இடையில் உண்ணப்படும் உணவின் சிறிய பகுதியாகும். தொகுக்கப்பட்ட சிற்றுண்டி உணவுகள், பிற பதப்படுத்தப்பட்ட உணவுகள், அத்துடன் வீட்டில் புதிய பொருட்களிலிருந்து தயாரிக்கப்படும் பொருட்கள் உள்ளிட்ட பல்வேறு வடிவங்களில் சிற்றுண்டி கிடைக்கின்றன.  
பாரம்பரியமாக, வீட்டில் பொதுவாக கிடைக்கக்கூடிய பொருட்களிலிருந்து தின்பண்டங்கள் தயாரிக்கப்படுகின்றன. பெரும்பாலும் குளிர்விக்கப்பட்ட இறைச்சித் துண்டுகள், பழம், உணவில் எஞ்சியவை, கொட்டைகள், சாண்ட்விச்கள், இனிப்புகள் சிற்றுண்டிகளாகப் பயன்படுத்தப்படுகின்றன. வசதியான கடைகளின் பரவலுடன், தொகுக்கப்பட்ட சிற்றுண்டி உணவுகள் ஒரு குறிப்பிடத்தக்க வணிகமாக மாறியுள்ளது.  
சிற்றுண்டி உணவுகள் பொதுவாக சிறிய, விரைவாக, திருப்திகரமானதாக தயாரிக்கப்படுகின்றன. பதப்படுத்தப்பட்ட சிற்றுண்டி உணவுகள், ஒரு வகை வசதியான உணவாக, விரைவில் அழிந்துபோகக்கூடியதாகவும், நீடித்ததாகவும், தயாரிக்கப்பட்ட உணவுகளை விட சிறியதாகவும் வடிவமைக்கப்பட்டுள்ளன. இவை பெரும்பாலும் கணிசமான அளவு இனிப்புகள், பதப்படுத்துதல் மற்றும் சாக்கலேட், நிலக்கடலை மற்றும் பிரத்யேகமாக வடிவமைக்கப்பட்ட சுவைகள் (சுவையான உருளைக்கிழங்கு சில்லுகள் போன்றவை ) போன்றவற்றைக் கொண்டிருக்கின்றன.  
காப்பி போன்ற பானங்கள் பொதுவாக சிற்றுண்டிகளாக கருதப்படுவதில்லை. இருப்பினும் இவை சிற்றுண்டி உணவுகளுடன் அல்லது அதற்கு பதிலாக உட்கொள்ளப்படலாம்.  
படுக்கைக்குச் செல்வதற்கு சற்று முன்பு அல்லது இரவில் சாப்பிடும் சிற்றுண்டியை "படுக்கை நேர சிற்றுண்டி", "இரவு நேர சிற்றுண்டி" அல்லது "நள்ளிரவு சிற்றுண்டி" என்று அழைக்கலாம்.
# சிற்றுண்டி

## அமெரிக்காவில் சிற்றுண்டி

அமெரிக்காவில், ஒரு பிரபலமான சிற்றுண்டி உணவு நிலக்கடலையாகும் . நிலக்கடலை முதன்முதலில் தென் அமெரிக்காவிலிருந்து அடிமைக் கப்பல்கள் வழியாக வந்து, தெற்குத் தோட்டங்களில் ஆப்பிரிக்கச் சமையலில் இணைக்கப்பட்டது. அமெரிக்க உள்நாட்டுப் போருக்குப் பிறகு, நிலக்கடலையின் சுவை வடக்கே பரவியது. அங்கு அவை அடிபந்தாட்ட விளையாட்டு மற்றும் வௌடீவில் அரங்கங்களின் கலாச்சாரத்தில் இணைக்கப்பட்டன.
# சிற்றுண்டி

## சிற்றுண்டியின் சில வகைகள்

- கேரட் சில்லு
- பாலாடைக்கட்டி
- குக்கீ
- இன் தயிர்
- பிளாபல்
- குளிர்களி
- அப்பளம்
- நிலக்கடலை
- சோளப்பொரி
- பக்கோரா
- உலர்திராட்சை
- சமோசா
- இன் தயிர்
# பெருக்கற்பலன்

கணிதத்தில் **பெருக்கற்பலன்** அல்லது **பெருக்குத்தொகை** (*product*) என்பது is the result of பெருக்கலின் விளைவு அல்லது பெருக்கப்பட வேண்டிய காரணிகளை அடையாளப்படுத்தும் கோவையாகும். எடுத்துக்காட்டாக
- 6, 5 ஆகிய எண்களின் பெருக்கற்பலன் 30 (பெருக்கலின் விளைவு)
- <math>x\cdot (2+x)</math> என்பது <math>x</math> மற்றும் <math>(2+x)</math> இரண்டின் பெருக்கற்பலன் (பெருக்கப்பட வேண்டிய இரு காரணிகளைக் குறிக்கிறது)  
மெய்யெண்கள் மற்றும் சிக்கலெண்களில் பெருக்கப்படும் காரணிகளின் வரிசை பெருக்கற்பலனைப் பாதிப்பதில்லை. இப்பண்பு மெய் மற்றும் சிக்கல் எண்களில் பெருக்கல் செயலின் பரிமாற்றுத்தன்மையைக் காட்டுகிறது. அணிகளைப் பெருக்கும்போது பெருக்கப்படும் அணிகளின் வரிசையமைப்பு பெருக்கற்பலனின் மதிப்பில் வேறுபாட்டை ஏற்படுத்தும். அதாவது அணிகளின் பெருக்கல் செயலுக்குப் பரிமாற்றுத்தன்மை கிடையாது. இதேபோல வேறு சில இயற்கணிதங்களிலும் பெருக்கல் பரிமாற்றுத்தன்மையின்றி அமையும்.  
எண்கள், அணிகள், பல்லுறுப்புக்கோவைகளில் மட்டுமின்றி வேறுபல இயற்கணித அமைப்புகளிலும் பெருக்கற்பலன் வரையறுக்கப்படுகிறது.
# பெருக்கற்பலன்

## இரு எண்களின் பெருக்கற்பலன்

### இரு இயல் எண்களின் பெருக்கற்பலன்

<math>r</math> நிரைகள் மற்றும் <math>s</math> நிரைகள் கொண்ட செவ்வக வடிவில் கற்களை அடுக்கக் கிடைப்பது:
:<math> r \cdot s = \sum_{i=1}^s r = \underbrace{ r+r+\cdots+r }_{s\text{ times}}= \sum_{j=1}^r s = \underbrace{ s+s+\cdots+s }_{r\text{ times}} </math>
# பெருக்கற்பலன்

## இரு எண்களின் பெருக்கற்பலன்

### இரு முழு எண்களின் பெருக்கற்பலன்

முழு எண்களில் நேர்ம மற்றும் எதிர்ம எண்கள் உண்டு. இதனால் இரு முழு எண்களைப் பெருக்கும்போது அவ்வெண்களின் நேர்ம அளவுகளின் பெருக்கற்பலனோடு கீழ்வரும் அட்டவணைப்படி குறி இணைக்கப்படுகிறது:
:<math>\begin{array}{|c|c c|}
\hline
\cdot & - & + \\ \hline
- & + & - \\
+ & - & + \\ \hline
\end{array}</math>
# பெருக்கற்பலன்

## இரு எண்களின் பெருக்கற்பலன்

### இரு பின்னங்களின் பெருக்கற்பலன்

இரு பின்னங்களின் பெருக்கற்பலன் அவ்விரு பின்னங்களின் தொகுதிகளின் பெருக்கற்பலனைத் தொகுதியாகவும் அவற்றின் பகுதிகளின் பெருக்கற்பலனைப் பகுதியாகவும் கொண்ட மற்றொரு பின்னமாகும்:
:<math> \frac{z}{n} \cdot \frac{z'}{n'} = \frac{z\cdot z'}{n\cdot n'}</math>
# பெருக்கற்பலன்

## இரு எண்களின் பெருக்கற்பலன்

### இரு சிக்கலெண்களின் பெருக்கற்பலன்

பங்கீட்டு விதி மற்றும் <math> i^2=-1</math> இரண்டையும் பயன்படுத்தி இரு சிக்கலெண்களின் பெருக்கற்பலனைக் காணலாம்:
:<math>\begin{align}
(a + b\, i) \cdot (c + d\, i)
&= a \cdot c + a \cdot d\, i + b \cdot c \, i + b \cdot d \cdot i^2\\
&= (a \cdot c - b \cdot d) + (a \cdot d + b \cdot c) \, i
\end{align}</math>
# பெருக்கற்பலன்

## இரு எண்களின் பெருக்கற்பலன்

### இரு சிக்கலெண்களின் பெருக்கற்பலன்

#### சிக்கலெண் பெருக்கலின் வடிவவியல் பொருள்

பெருக்கற்பலன் காணவேண்டிய இரு சிக்கலெண்களையும் அதன் போலார் வடிவில் எடுத்துக் கொள்ளவேண்டும்
:<math>a + b\, i = r \cdot ( \cos(\varphi) + i \sin(\varphi) ) = r \cdot e ^{ i \varphi} </math>
:<math>c + d\, i = s \cdot ( \cos(\psi) + i\sin(\psi) ) = s \cdot e^{i\psi},</math>  
இரண்டையும் பெருக்க:
:<math>(a \cdot c - b \cdot d) + (a \cdot d + b \cdot c) i = r \cdot s \cdot e^{i(\varphi + \psi)}.</math>  
இரு சிக்கலெண்களைப் பெருக்கும்போது அவற்றின் ஆரைதிசையன்களின் பருமவளவுகள் பெருக்கப்படுகின்றன; மேலும் அவற்றின் கோணவீச்சுகள் கூட்டப்படுகின்றன என்பதே இரு சிக்கலெண்களின் பெருக்கற்பலனின் வடிவவியல் பொருளாகும்.
# பெருக்கற்பலன்

## தொடர்வரிசையின் பெருக்கற்பலன்

ஒரு தொடர்வரிசையின் கூட்டுகையானது <span>∑</span> எனக் குறிக்கப்படுவது போல அதன் பெருக்கற்பலனின் குறியீடு <span>∏</span> (Pi) ஆகும்.  
எடுத்துக்காட்டாக:
:<math>1 \cdot 4 \cdot 9 \cdot 16 \cdot 25 \cdot 36</math> = <math>\textstyle \prod_{i=1}^{6}i^2</math>.  
ஒரேயொரு எண் மட்டும் கொண்ட தொடர்வரிசையின் பெருக்கற்பலன் அதே எண்ணாகும். உறுப்புகளே இல்லாத தொடர்வரிசையின் பெருக்கற்பலன் "வெற்று பெருக்கற்பலன்" எனப்படும்; அதன் மதிப்பு 1 ஆகும்.
# பெருக்கற்பலன்

## நேரியல் இயற்கணிதப் பெருக்கற்பலன்கள்

நேரியல் இயற்கணிதத்திலுள்ள சில பெருக்கற்பலன்கள்:
- திசையிலி பெருக்கல்
- புள்ளிப் பெருக்கல்
- குறுக்குப் பெருக்கு (திசையன்)
- சார்புகளின் தொகுப்பு
- அணிப்பெருக்கல்
# மத்தூர் வடை

ஜாமுனுடன் ]]
**மத்தூர் வடை** (*Maddur vada*) என்றும் மத்தூர் வடே அழைக்கப்படுவது (  (உச்சரிப்பு இது "ma-ddur vah-DAA", "மா-ddur vah-டே") தென்னிந்தியத் தின்பண்ட வகைகளுள் ஒன்றாகும். **உலக புகழ்பெற்ற** இந்த சிற்றுண்டி தென்னிந்தியா மாநிலமான கர்நாடகாவின் மண்டியா மாவட்டத்தில் உள்ள மத்தூர் நகரத்திலிருந்து பெயர் பெற்றது. மத்தூர் பெங்களூரு மற்றும் மைசூர் நகரங்களுக்கு இடையில் அமைந்துள்ளது. இந்த இரண்டு நகரங்களையும் கடந்து செல்லும் தொடருந்துகளில் விற்கப்படும் மத்தூர் வடையினை நாம் சுவைக்கலாம். இது அரிசி மாவு, ரவை மற்றும் மைதா மாவு ஆகியவற்றை அடிப்படையாகவும், நறுக்கப்பட்ட வெங்காயம், கறிவேப்பிலை, அரைத்த தேங்காய் மற்றும் பெருங்காயம் கலந்து தயாரிக்கப்படுகிறது. வெங்காயம் மற்றும் கறிவேப்பிலையினை சிறிது அளவு எண்ணெய்யில் பொரித்த பின் தண்ணீரில் கலந்து மென்மையான மாவைத் தயாரிக்க வேண்டும். ஒரு சிறிய அளவு மாவை எடுத்துத் தட்டி தங்க-பழுப்பு நிறமாக மாறும் வரை எண்ணெய்யில் வறுத்தெடுக்கப்படவேண்டும்.
# நோபல் பரிசு பெற்ற ஆசியர்களின் பட்டியல்

**நோபல் பரிசு** என்பது இயற்பியல், வேதியியல், உடலியல் அல்லது மருத்துவம், இலக்கியம் மற்றும் அமைதி ஆகிய துறைகளின் சாதனைகளுக்காக 1901ஆம் ஆண்டில் முதன்முதலில் வழங்கப்படும் சர்வதேச பரிசாகும். பொருளாதாரத்தில் தொடர்புடைய பரிசு 1969 முதல் வழங்கப்படுகிறது. இதுவரை சுமார் 800க்கும் மேற்பட்ட நபர்களுக்கு நோபல் பரிசுகள் வழங்கப்பட்டுள்ளன.  
இயற்பியல், வேதியியல், உடலியல் அல்லது மருத்துவம், இலக்கியம், அமைதி மற்றும் பொருளாதாரம் ஆகிய ஆறு விருது பிரிவுகளிலும் ஆசியாவினைச் சார்ந்தவர்கள் பெற்றுள்ளனர். இரவீந்திரநாத் தாகூர் முதன் முதலாக நோபல் பரிசு பெறும் ஆசியக் கண்டத்தினைச் சாந்தவர் ஆவார். இவருக்கு 1913 இல் இலக்கியத்திற்கான நோபல் பரிசு வழங்கப்பட்டது. ஒரே ஆண்டில் அதிக அளவில் ஆசியர்களுக்கு 2014இல் விருது வழங்கப்பட்டது. இந்த ஆண்டில் ஐந்து ஆசியர்கள் நோபல் பரிசு பெற்றனர். அண்மையில் பரிசு பெற்ற ஆசியர்கள், இசுப்பானிய ஆராய்ச்சியாளர் **அக்கிரா யோசினோ** மற்றும் இந்தியப் பொருளாதார நிபுணர் **அபிஜித் பேனர்ஜி**. இவர்கள் 2019ஆம் ஆண்டில் நோபல் பரிசு பெற்றனர்.  
இன்று வரை (2020), ஐம்பத்தேழு ஆசியர்கள் நோபல் பரிசு பெற்றுள்ளனர். இவர்களில் இருபத்தெட்டு பேர் ஜப்பானியர்கள், பன்னிரண்டு பேர் இஸ்ரேலியர்கள், ஒன்பது இந்தியர்கள் (இந்தியாவில் பிறந்த இந்தியரல்லாத பரிசு பெற்றவர்கள் உட்பட) மற்றும் எட்டு சீனர்கள் (சீனரல்லாதவர்கள் உட்பட) சீனாவில் பிறந்த பரிசு பெற்றவர்கள்).
# நோபல் பரிசு பெற்ற ஆசியர்களின் பட்டியல்

## இயற்பியல்

2018ஆம் ஆண்டு நிலவரப்படி, இயற்பியலுக்கான நோபல் பரிசு வென்ற 20 ஆசியர்கள் அல்லது ஆசிய அமெரிக்கர்கள் உள்ளனர். இதில் அதிகமானோர் ஜப்பானியர்கள் (11 பரிசு) பெற்றவர்களில் அதிகம்.
| 1930 | ச. வெ. இராமன் | இயற்பியல் | முதல் ஆசியர் மற்றும் முதல் இந்தியர் |  |
| --- | --- | --- | --- | --- |
| 1949 | ஹிடேகி யுகாவா | இயற்பியல் | முதல் சப்பானியர் |  |
| 1957 | சென் நிங் யாங் | இயற்பியல் | முதல் சீனர் |  |
| 1957 | துசங் டோ லீ | இயற்பியல் | முதல் சீனர் |  |
| 1965 | சின்சிரோ டோமன்கா | இயற்பியல் |  |  |
| 1973 | லியோ இசாக்கி | இயற்பியல் |  |  |
| 1976 | சாமுவேல் சி சி டிங் | இயற்பியல் | இரட்டைக் குடியுரிமை & சீனக் குடியரசு |  |
| 1979 | அப்துஸ் சலாம் | இயற்பியல் | முதல் பாக்கித்தானியர் |  |
| 1983 | சுப்பிரமணியன் சந்திரசேகர் | இயற்பியல் | பிறப்பு |  |
| 1997 | ஸ்டீவன் சூ | இயற்பியல் | அய்க்கிய இராய்ச்சியத்தில் பிறந்தவர் |  |
| 1998 | டேனியல் சி சூயி | இயற்பியல் | சீனாவில் பிறந்தவர் |  |
| 2002 | மசடோசி கோசிபா | இயற்பியல் |  |  |
| 2008 | நாம்பு ஒச்சிரோ | இயற்பியல் | பிறப்பு |  |
| 2008 | மகொடோ கோபயாஷி | இயற்பியல் |  |  |
| 2008 | தோசிஹைட் மசகாவா | இயற்பியல் |  |  |
| 2009 | சார்லசு காவோ | & , | இயற்பியல் | ஆங்காங்கு நாட்டின் முதல் பரிசு |
| 2014 | இசாமு அக்காசாக்கி | இயற்பியல் |  |  |
| 2014 | இரோசி அமானோ | இயற்பியல் |  |  |
| 2014 | சுச்சி நாக்காமுரா | இயற்பியல் | பிறப்பு |  |
| 2015 | தக்காக்கி கஜித்தா | இயற்பியல் |  |  |
| 2021 | சியூக்குரோ மனாபே | இயற்பியல் | பிறப்பு | } |
# நோபல் பரிசு பெற்ற ஆசியர்களின் பட்டியல்

## வேதியியல்

2019ஆம் ஆண்டு நிலவரப்படி, வேதியியலுக்கான நோபல் பரிசை வென்ற 19 ஆசியர்கள் அல்லது ஆசிய அமெரிக்கர்கள் உள்ளனர், ஜப்பானியர்கள் 8 பரிசு பெற்றவர்களில் அதிகம்.
| 1981 | கெனிசி பூகி | வேதியியல் | முதல் ஆசியர், யப்பான் நாட்டவர் |  |
| --- | --- | --- | --- | --- |
| 1986 | யுயான் டி லீ | and | வேதியியல் | முதல் தைவான் நாட்டவர் |
| 1987 | சார்லசு ஜெ பெடெர்சென் | வேதியியல் | யப்பான் தாய், கொரியாவில் பிறந்தவர் |  |
| 2000 | ஹைடெக்கி சிரகாவா | வேதியியல் |  |  |
| 2001 | ரியோஜி நோயோரி | வேதியியல் |  |  |
| 2002 | கொய்ச்சி டனகா | வேதியியல் |  |  |
| 2004 | ஆரோன் சிசானோவெர் | வேதியியல் |  |  |
| 2004 | அவரம் ஹெர்சுகோ | வேதியியல் |  |  |
| 2008 | ஒசாமு சிமோமுரா | வேதியியல் |  |  |
| 2008 | ரோஜர் ஒய். சியன் | வேதியியல் | ஐக்கிய இராச்சியத்தில் பிறந்தவர் |  |
| 2009 | வெங்கட்ராமன் ராமகிருஷ்ணன் | & | வேதியியல் | பிறப்பு |
| 2009 | அடா யோனத் | வேதியியல் |  |  |
| 2010 | ஐ-இச்சி நெகிசி | வேதியியல் |  |  |
| 2010 | அக்கிரா சுசுக்கி | வேதியியல் |  |  |
| 2011 | தான் செட்சுமன் | வேதியியல் |  |  |
| 2013 | ஏரியே வார்செல் | & | வேதியியல் |  |
| 2013 | மைக்கேல் லெவிட் | , & | வேதியியல் |  |
| 2015 | அசீசு சாஞ்சார் | & | வேதியியல் | துருக்கி நாட்டு முதல் பரிசு |
| 2019 | அக்கிரா யோசினோ | வேதியியல் | } |  |
# நோபல் பரிசு பெற்ற ஆசியர்களின் பட்டியல்

## உடலியல் அல்லது மருத்துவம்

2018ஆம் ஆண்டு நிலவரப்படி, உடலியல் அல்லது மருத்துவத்திற்கான நோபல் பரிசு வென்ற 7 ஆசியர்கள் உள்ளனர். இவர்களில் ஜப்பானியர்கள் 5 பரிசு பெற்று முதலிடத்தில் உள்ளனர்.
| 1968 | ஹர் கோவிந்த் கோரானா | உடலியல் அல்லது மருத்துவம் | பிறப்பு |  |
| --- | --- | --- | --- | --- |
| 1987 | சுசுமு டோனெகாவா | உடலியல் அல்லது மருத்துவம் | உடலியல் அல்லது மருத்துவத்தில் முதல் ஆசிய மற்றும் ஜப்பானிய நோபல் பரிசு பெற்றவர் |  |
| 2012 | ஷின்யா யமனக்கா | உடலியல் அல்லது மருத்துவம் |  |  |
| 2015 | சடோஷி Ōmura | உடலியல் அல்லது மருத்துவம் |  |  |
| 2015 | து யூயோ | l | உடலியல் அல்லது மருத்துவம் | முதல் சீனப் பெண் நோபல் |
| 2016 | யோஷினோரி ஓசுமி | உடலியல் அல்லது மருத்துவம் |  |  |
| 2018 | தாசுகு ஹான்ஜோ | l | உடலியல் அல்லது மருத்துவம் | } |
# நோபல் பரிசு பெற்ற ஆசியர்களின் பட்டியல்

## இலக்கியம்

2018ஆம் ஆண்டு நிலவரப்படி, இலக்கியத்திற்கான நோபல் பரிசு வென்ற 8 ஆசியர்கள் உள்ளனர். இவர்களில் ஜப்பானியர்கள் 3 பரிசுகளுடன் அதிகம் பரிசு பெற்றவர்களாக உள்ளனர்.
| 1913 | ரவீந்திரநாத் தாகூர் | இலக்கியம் | முதல் ஆசிய மற்றும் இந்திய நோபல் பரிசு பெற்றவர் |  |
| --- | --- | --- | --- | --- |
| 1968 | யசுனாரி கவாபதா | இலக்கியம் |  |  |
| 1994 | கென்சாபுரே | இலக்கியம் |  |  |
| 2000 | காவ் சிங்ஜியன் | இலக்கியம் | சீனாவில் பிறந்தவர் |  |
| 2001 | வி.எஸ்.நைபால் | இலக்கியம் | இந்திய வம்சாவளி. டிரினிடாட் மற்றும் டொபாகோவில் பிறந்தார். |  |
| 2006 | ஒர்ஹான் பாமுக் | இலக்கியம் | முதல் துருக்கிய நோபல் பரிசு பெற்றவர் |  |
| 2012 | மோ யான் | இலக்கியம் |  |  |
| 2017 | கசுவோ இஷிகுரோ | இலக்கியம் | பிறப்பு | } |
# நோபல் பரிசு பெற்ற ஆசியர்களின் பட்டியல்

## சமாதானம்

2018ஆம் ஆண்டு நிலவரப்படி, அமைதிக்கான நோபல் பரிசு வென்ற 20 ஆசியர்கள் உள்ளனர். இசுரேலியரும் இந்தியரும் தலா 3 பரிசுகள் பெற்றுள்ளனர்.
| 1973 | ''லீ டக் தோ  
(மறுப்பு தெரிவித்தார்)'' | அமைதி | முதல் ஆசிய, வியட்நாம் அமைதிக்கான பரிசு |  |
| --- | --- | --- | --- | --- |
| 1974 | ஈசாகு சட்டோ | அமைதி |  |  |
| 1978 | மென்செம் பெகின் | அமைதி |  |  |
| 1979 | அன்னை தெராசா | அமைதி | முதல் ஆசிய பெண் |  |
| 1989 | டென்சி கியாட்சோ (14வது தலாய்லமா) | அமைதி | முதல் திபெத்தியன் பரிசு |  |
| 1991 | ஆங் சான் சூச்சி | Burma | அமைதி | முதல் மியான்மர் பரிசு |
| 1994 | யாசிர் அராபாத் | அமைதி | முதல் பாலஸ்தீன பரிசு |  |
| 1994 | சிமோன் பெரஸ் | அமைதி |  |  |
| 1994 | இட்சாக் ரபீன் | அமைதி |  |  |
| 1996 | கரோலசு பிலிப்பி சிமென்சு பெலோ | அமைதி | முதல் திமோர் நாட்டு பரிசு |  |
| 1996 | ஜோசு ரமோசு ஹொர்டா | அமைதி | அமைதிக்கான முதலாவது திமோர் நோபல் பரிசு |  |
| 2000 | கிம் டாய் ஜூங் | அமைதி | முதல் கொரிய நோபல் பரிசு |  |
| 2003 | சீரின் இபாதி | அமைதி | முதல் ஈரானியன் |  |
| 2006 | முகமது யூனுஸ் | அமைதி | அமைதிக்கான முதல் வங்கதேச பரிசு |  |
| 2007 | ஜோசு ரமோன் விலாரின் | அமைதி | கூட்டாக அமெரிக்க முன்னாள் ஜனாதிபதி அல் கோர் காலநிலை மாற்ற ஆய்விற்காக" |  |
| 2010 | லியூ சியாபோ | அமைதி | சிறையிலிருந்து பெறப்பட்ட முதல் நோபல் பரிசு |  |
| 2011 | தவக்குல் கர்மான் | அமைதி | முதல் அரேபிய, யேமன் நாட்டு நோபல் பரிசு |  |
| 2014 | கைலாசு சத்தியார்த்தி | அமைதி | அமைதிக்கான முதல் இந்திய நோபல் பரிசு |  |
| 2014 | மலாலா யூசப்சையி | அமைதி | முதல், பாக்கித்தானிய இளம் பெண் |  |
| 2018 | நாதியா முராது | அமைதி | முதல் ஈராக் நோபல் பரிசு |  |
| 2021 | மரியா இரேசா | அமைதி | அமைதிக்கான முதலாவது பிலிப்பீன்சு நோபல் பரிசு | } |
# நோபல் பரிசு பெற்ற ஆசியர்களின் பட்டியல்

## பொருளாதாரம்

2019ஆம் ஆண்டு நிலவரப்படி, நான்கு ஆசியர்கள் பொருளாதாரத்திற்கான நோபல் பரிசை வென்றுள்ளனர்.
| 1998 | அமர்த்தியா சென் | பொருளாதாரம் | பொருளாதாரத்தில் முதல் ஆசிய மற்றும் இந்திய நோபல் பரிசு பெற்றவர். |  |
| --- | --- | --- | --- | --- |
| 2002 | டேனியல் கான்மேன் | மற்றும் | பொருளாதாரம் |  |
| 2005 | ராபர்ட் ஆமான் | மற்றும் | பொருளாதாரம் |  |
| 2019 | அபிஜித் பானர்ஜி | மற்றும் | பொருளாதாரம் | } |
# செர் சிங் குபாயா

**செர் சிங் குபயா** (பிறப்பு 10 ஜூன் 1962) இந்திய நாடாளுமன்றத்தின் கீழ்சபையான மக்களவையில் உறுப்பினராக இருந்தவர் ஆவார். 2009 ஆம் ஆண்டில் பஞ்சாபின் ஃபிரோஸ்பூர் தொகுதியிலிருந்து தேர்ந்தெடுக்கப்பட்டார். அவர் இந்திய தேசிய காங்கிரசில் உறுப்பினராக உள்ளார். நாடாளுமன்ற உறுப்பினராக இருப்பது மற்றும் கண்டோன்மென்ட் சட்டம், 2006 இன் பிரிவு 12 (9) இன் படி, படையினர் வசிக்கக்கூடிய பகுதியை முழுதாகவோ அல்லது பகுதியாகவோ உள்ளடக்கிய ஒரு தொகுதியை நாடாளுமன்ற உறுப்பினராகப் பிரதிநிதிப்படுத்துவதோடு, அவர் படைப்பிரிவினர் வாரியம் ஃபெரோஸ்பூரின் கூட்டங்களுக்கு சிறப்பு அழைப்பாளராகவும் இருக்கிறார். இருப்பினும் இவருக்கு படைப்பிரிவினர் வாரியத் தேர்தலில் வாக்களிக்கும் உரிமை அவருக்கு இல்லை. மார்ச் 2019 இல், அவர் சிரோமணி அகாலி தளத்திலிருந்து விலகினார். இந்திய தேசிய காங்கிரசின் அப்போதைய கட்சித் தலைவர் ராகுல் காந்தி முன்னிலையில் அதிகாரப்பூர்வமாக இந்திய தேசிய காங்கிரசில் சேர்ந்தார்.
# டேக் இட் ஈசி ஊர்வசி

**டேக் இட் ஈசி ஊர்வசி** (*Take It Easy Urvashi*) என்பது 1996 ஆம் ஆண்டைய இந்திய தமிழ் காதல் நாடகத் திரைப்படமாகும். இதற்கு முன்பு *தாமரை* (1994) என்ற படத்தை இயக்கிய கே. கே. ராஜ்சிற்பி இப்படத்தை தயாரித்து இயக்கியுள்ளார். இப்படத்தில் விக்னேஷ், அமிர்தா, ராஜேஸ்வரி ஆகியோர் முக்கிய கதாபாத்திரங்களில் நடித்துள்ளனர். இதில் ரகுவரன், கவிதா, ஜீவா, சார்லி, கிங் காங், மயில்சாமி, அலெக்ஸ், சண்முகசுந்தரம், சேது விநாயகம், குமரிமுத்து, பாண்டு ஆகியோர் துணை பாத்திரங்களில் நடித்துள்ளனர். இந்த படத்துக்கு சௌந்தர்யன் இசை அமைத்தார். 30. திசம்பர், 1996 அன்று இப்படம் வெளியிடப்பட்டது. இப்பட்டதின் பெயரானது *கதாலன்* (1994) படத்தில் இடம்பெற்ற " ஊர்வசி ஊர்வசி " என்ற பாடலை நினைவூட்டுவும் விதமாக வைக்கபட்டது.
# டேக் இட் ஈசி ஊர்வசி

## கதை

ஊட்டியில் உள்ள சுப்பிரமணி ( விக்னேஷ் ) வேலையற்ற, கவலையற்ற ஒரு இளைஞன். அவர் தன் மூன்று நண்பர்களுடன் ( சார்லி, கிங் காங், மயில்சாமி ) சுற்றித் திரிகிறார். அதே நேரத்தில் அவரது விதவை தாய் ருக்மணி ( கவிதா ) தனது குடும்பத்தின் தேவைகளை நிறைவேற்ற பெரும்பாடு படுகிறார். அவரது வீட்டில் வசிக்கும் அமுலு (ராஜேஸ்வரி) மற்றும் பாலக்காட்டைச் சேர்ந்த பாப்பா (ஜீவா) ஆகியோர் சுப்பிரமணியைக் காதலிக்கிறனர். ஆனால் சுப்பிரமணி பணக்கார குடும்பத்தைச் சேர்ந்த நவீன பெண்ணான ஊர்வசி (அமிர்தா) என்பவரை காதலிக்கிறான். ஒரு நாள், சுப்பிரமணி ஊர்வசி மீதான தனது காதலை வெளிப்படுத்துகிறான், ஆனால் அவள் அதை ஏற்க மறுக்கிறாள். சுப்பிரமணியுடன் பல மோதல்களுக்குப் பிறகு, ஊர்வசி இறுதியாக சுப்பிரமணியின் காதலை ஏற்றுக்கொள்கிறாள். வெளிநாட்டில் பணிபுரிந்த ஊர்வசியின் தந்தை ஜெயா ( ரகுவரன் ) ஊட்டியில் உள்ள தனது வீட்டிற்குத் திரும்புகிறார். அவர் முதலில் தனது மகள் வேலைவெட்டி இல்லாதவனை திருமணம் செய்து கொள்ள விரும்பவில்லை. ஆனால் ஊர்வசி அவரை சமாதானப்படுத்துகிறாள். திருமணம் பேச ஜெயாவும் ருக்மணியும் சந்திக்கும் போது, அவர்களின் திருமணத்துக்கு ஒப்புதல் தர ருக்மணி மறுக்கிறார். ஜெயா வேறு யாருமல்ல ருக்மணியின் சகோதரர் ஆவார். ருக்மணி சுப்ரமணியிடம் தனது கசப்பான கடந்த காலத்தைப் பற்றி சொல்கிறாள்.  
கடந்த காலத்தில், ஜெயா தனது சகோதரி ருக்மணி, அவரது மைத்துனர் ( சண்முகசுந்தரம் ) மைத்துனரின் தங்கை லட்சுமி ஆகியோருடன் வசித்து வந்தார். ஜெயா எந்த விலை கொடுத்தாவது வெளிநாட்டு வேலைக்கு செல்ல விரும்புகிறார். அவர் வெளிநாட்டில் வேலைக்கு சென்ற பிறகு அவர்களுக்கு உதவுவதாகவும், பின்னர் அவர் லட்சுமியை திருமணம் செய்து கொள்வதாகவும் அவர்களுக்கு உறுதியளிக்கிறார். இதை நம்பி ஜெயாவுக்கு தேவைப்படும் பணத்துக்காக அவரது மைத்துனர் தனது அசிரியர் பணியிலிருந்து விருப்ப ஓய்வு பெற்று அதன் பண பலன்களைப் பெற்று, மேலும் தனது சகோதரியின் நகைகளையும் விற்று பணம்புரட்டி அளிக்கிறார். இறுதியில் ஜெயா துபாய் செல்கிறார். ஆனால் ஜெயா கொடுத்த வாக்கை காப்பாற்றாமல் அவர்களுக்கு துரோகம் இழைக்கிறார். அதை அவர்கள் அறிகிறார்கள். இதனால் லட்சுமி தற்கொலை செய்து கொள்கிறாள். இதே வேதனையில் ருக்மணியின் கணவர் மாரடைப்பால் இறக்கிறார். ருக்மணியும் இளம் சுப்பிரமணியும் நடுத்தெருவில் நிற்கும் நிலைக்கு ஆளாகின்றனர். அமுலுவின் பெற்றோர் அவர்களுக்கு உதவ முன்வருகின்றனர். அமுலுவின் பெற்றோர் இறந்த பிறகு, அமுலு கவிதா மற்றும் சுப்பிரமணியுடன் வசித்து வருகிறாள்.  
அமுலு இனி சுப்பிரமணியைத் தொந்தரவு செய்யக் கூடாது என்று, அவள் ஒரு கன்னியாஸ்திரி ஆகிறாள். சுப்பிரமணியும் ஊர்வசியும் திருமணம் செய்து கொள்வதுடன் படம் முடிகிறது.
# டேக் இட் ஈசி ஊர்வசி

## நடிகர்கள்

- விக்னேஷ் சுப்பிரமணியாக
- அமித்ரா ஊர்வசியாக
- ராஜேஸ்வரி அமுலுவாக
- ரகுவரன் ஜெயாவாக
- கவிதா சுபிபிரமணியின் தாய் ருக்குமணியாக
- ஜீவா பாலக்காடு பாப்பாவாக
- சார்லி சுப்பிரமணியின் நண்பராக
- கிங் காங் சுப்பிரமணியின் நண்பராக
- மயில்சாமி சுப்பிரமணியின் நண்பராக
- அலெக்ஸ் ஊர்வசியின் பணியாளர்
- சண்முகசுந்தரம் சுப்பிரமணியின் தந்தை
- சேது விநாயகம் தேவாலய தந்தை
- குமரிமுத்து காவலர்
- பாண்டு aகாவல் துணை ஆய்வாளர்
- மாஸ்டர் அருணன்
- வெள்ளை சுப்பையா
- பயில்வான் ரங்கனாதன் குதிரை உரிமையாளராக
- மார்த்தாண்டன் காவலராக
- விஜய முருகன்
- கர்ணா
- வாசு
- வெங்கி
# டேக் இட் ஈசி ஊர்வசி

## இசை

படத்திற்கான பின்னணி இசையை திரைப்பட இசையமைப்பாளர் சௌந்தர்யன் மேற்கொண்டுள்ளார். 1996 இல் வெளியிடப்பட்ட பாடல் பதிவில் ஐந்து பாடல்கள் வெளியாயின.
# காலை உணவு

**காலை உணவு** (Breakfast) என்பது காலையில் சாப்பிடும் உணவாகும் . ஆங்கிலத்தில் இந்தச் சொல் முந்தைய இரவின் உண்ணாவிரதத்தை உடைப்பதைக் குறிக்கிறது. ஒன்று அல்லது அதற்கு மேற்பட்ட "வழக்கமான" அல்லது "பாரம்பரிய", காலை உணவு வகைகள் பெரும்பாலான இடங்களில் இருப்பதற்கான வலுவான வாய்ப்பு உள்ளது. ஆனால் அவற்றின் கலவை இடத்திலிருந்து இடத்திற்கு பரவலாக மாறுபடுகிறது. மேலும் காலப்போக்கில் மாறுபடுகிறது., இதனால் உலகளவில் மிகவும் பரந்த அளவிலான ஏற்பாடுகள் மற்றும் பொருட்கள் இப்போது காலை உணவோடு தொடர்புடையவை.
# காலை உணவு

## வரலாறு

"இரவு உணவு" அல்லது "டின்னர்" ( பழைய பிரெஞ்சு வார்த்தையான டின்னரிலிருந்து வந்தது ) என்ற ஆங்கில வார்த்தை முதலில் நோன்பை முறிப்பதைக் குறிக்கிறது; 13 ஆம் நூற்றாண்டின் நடுப்பகுதியில் அதன் பொருள் மாற்றப்படும் வரை அது அன்றைய முதல் உணவுக்கு வழங்கப்பட்ட பெயராக இருந்தது. 15 ஆம் நூற்றாண்டு வரை, காலை உணவை விவரிக்க "காலை உணவு" எழுதப்பட்ட ஆங்கிலத்தில் இரவு உணவிற்கு ஒரு மாற்றாக பயன்படுத்தப்பட்டது:
# காலை உணவு

## ஆரோக்கியத்தில் விளைவு

காலை உணவு பொதுவாக "அன்றைய மிக முக்கியமான உணவு" என்று குறிப்பிடப்பட்டாலும், சில நோய்ப்பரவலியல் ஆராய்ச்சி, விரைவாகக் கிடைக்கும் கார்போவைதரேட்டுகள் அடங்கிய காலை உணவை அதிகமாக உண்பது வளர்சிதை மாற்ற நோய்க்குறியின் அபாயத்தை அதிகரிக்கிறது என்பதைக் குறிக்கிறது. தற்போதைய தொழில்முறை கருத்து பெரும்பாலும் காலை உணவை சாப்பிடுவதற்கு ஆதரவாக உள்ளது. ஆனால் சிலர் இதை தாக்கங்களை எதிர்க்கின்றனர். உடல் எடையை நிர்வகிப்பதில் காலை உணவின் தாக்கம் தெளிவாக இல்லை.
# காலை உணவு

## உலகளாவிய காலை உணவு

### ஆப்பிரிக்கா

ஆப்பிரிக்காவில் காலை உணவு ஒவ்வொரு பகுதிக்கும் பெரிதும் மாறுபடும்.
# காலை உணவு

## உலகளாவிய காலை உணவு

### ஆசியா

ஆசியா முழுவதும் காலை உணவுகள் பரவலாக வேறுபடுகின்றன. அரபு நாடுகளில், காலை உணவு பெரும்பாலும் ஒரு விரைவான உணவாகும். இது ரொட்டி மற்றும் பால் பொருட்களை உள்ளடக்கியது, தேநீர் மற்றும் சில நேரங்களில் ஜாம். ஆலிவ் எண்ணெய் மற்றும் *ஜாதார்* கொண்ட தட்டையான ரொட்டியும் பிரபலமானது.
# காலை உணவு

## உலகளாவிய காலை உணவு

### ஆசியா

#### இந்தியா

மொத்தத்தில், குறைந்தது 25 வகையான இந்திய காலை உணவுகள் உள்ளன. ஒவ்வொன்றும் 100 க்கும் மேற்பட்ட வெவ்வேறு உணவுப் பொருட்களின் தேர்வைக் கொண்டுள்ளது. இந்தியாவில் ஒவ்வொரு மாநிலத்திலும் காலை உணவுக்கு வெவ்வேறு சிறப்புகளும் பொருட்களும் உள்ளன. இதனால் ஒரு நிலையான இந்திய காலை உணவு இருப்பதில்லை. பொருட்களும் பிராந்தியங்களுடன் மாறுகின்றன. இருப்பினும், இந்தியாவில் காலை உணவு வகைகளை ஒருவர் இரண்டு வகைகளாக வகைப்படுத்தலாம்: வட இந்திய காலை உணவு மற்றும் தென்னிந்திய காலை உணவு . இந்தியாவின் கிழக்கு மற்றும் மேற்கு பகுதிகளில் அவற்றின் கலாச்சாரங்கள் மற்றும் மாநிலங்களுக்கு தனித்துவமான காலை உணவு பொருட்கள் உள்ளன.  
தென்னிந்தியாவில், ஒரு தமிழ் குடும்பத்தில் காலை உணவாக இட்லி, தோசை, வடை ஆகியவை இருக்கும். இதில் இட்லி அவற்றில் மிகவும் பிரபலமானது. கேரளாவில் அப்பம், பரோட்டா, பிட்டு, இடியப்பம், அப்பம் போன்ற சிறப்பான காலை உணவுகளை காணலாம். மங்களூரில் காலை உணவு ஒண்டீ எனப்படும் உணவு வழங்கப்படுகிறது.  
ஒரு பொதுவான தென்னிந்திய காலை உணவு சட்னி மற்றும் சாம்பாருடன் இணைந்து இட்லி, வடை, அல்லது தோசையைக் கொண்டுள்ளது. இந்த உணவுகளின் பல வேறுபாடுகள் உள்ளன. அதாவது ரவா இட்லி, தயிர் வடை, சாம்பார் வடை மற்றும் மசாலா தோசை போன்றவை. பிற பிரபலமான தென்னிந்திய காலை உணவுகளில் பொங்கல், பிசிபேலே பாத், உப்புமா, மற்றும் பூரி போன்றவையும் அடங்கும் .  
ஒரு பொதுவான வட இந்திய காலை உணவு காய்கறி, தயிர் மற்றும் ஊறுகாய்களுடன் பரிமாறப்படும் ஒரு வகை பராத்தா அல்லது ரோட்டியாக<nowiki/>இருக்கலாம். உருளைக்கிழங்கு பராத்தா, பன்னீர் (பாலாடைக்கட்டி) பராத்தா, மூலி பரதா (முள்ளங்கி பராத்தா) போன்ற திணிப்பு வகைகளைப் பொறுத்து பல வகையான பராத்தாக்கள் கிடைக்கின்றன. வடக்கில் பிற பிரபலமான காலை உணவுப் பொருட்கள் பூரி பாஜி, போகா (அவல்) மற்றும் பிந்தி பூஜியா.  
மேற்கு இந்தியாவில், ஒரு குசராத்தி குடும்பத்தினரின் காலை உணவில் தோக்ளா, கக்ரா அல்லது தெப்லா ஆகிய உணவுகள் இடம் பெற்றிருக்கும். அவற்றில் மிகவும் பிரபலமானது மெதி தெப்லா. மகாராட்டிராவில், வழக்கமான காலை அவலைக் கொண்டு தயாரிக்கப்படும் உணவும் உப்புமா ஆகியவையும் அடங்கும். சில நேரங்களில் சப்பாத்தியுடன் தேநீர் காலை உணவாக மாறும்.  
பீகார் போன்ற கிழக்கு இந்திய மக்கள் லிட்டி சோகா மற்றும் தாஹி சூரா என்றைழைக்கப்படும் காலை உணவை சாப்பிடுகிறார்கள்.
# காலை உணவு

## உலகளாவிய காலை உணவு

### ஆசியா

#### வங்காளதேசம்

வழக்கமான வங்காளதேசத்தின் காலை உணவில் சப்பாத்தி, ரோட்டி அல்லது பராத்தா போன்ற மாவு அடிப்படையிலான பொருட்கள் உள்ளன. அவை கறியுடன் பரிமாறப்படுகின்றன. வழக்கமாக கறி, காய்கறி, வீட்டில் வறுத்த உருளைக்கிழங்கு அல்லது துருவல் முட்டைகளாகவும் இருக்கலாம். காலை உணவு இருப்பிடம் மற்றும் உண்பவரின் வருமானத்திற்கு ஏற்ப மாறுபடும். கிராமங்களிலும் கிராமப்புறங்களிலும், கறி கொண்ட அரிசி (வேகவைத்த உருளைக்கிழங்கு, பருப்பு) பெரும்பாலும் பகல் நேரத் தொழிலாளர்களால் விரும்பப்படுகிறது. நகரத்தில், அவசரம் காரணமாக ஜாம் அல்லது ஜெல்லி தடவப்பட்ட ரொட்டி தேர்வு செய்யப்படுகிறது. வங்காளதேசத்தில் தேநீர் மற்றும் காப்பிக்கு முன்னுரிமை அளிக்கப்படுகிறது. மேலும் இது பெரும்பாலான காலை உணவுகளில் இன்றியமையாத பகுதியாகும். வறுத்த பிஸ்கட், ரொட்டி அல்லது பஃப் அரிசி ஆகியவற்றை தேநீருடன் சேர்த்து வைத்திருப்பது மிகவும் பிரபலமானது.
# கார்பனேற்றம்

**கார்பனேற்றம்** *(Carbonation)* என்பது கார்பனேட்டுகள், பைகார்பனேட்டுகள் மற்றும் கார்போனிக் அமிலம் போன்றவற்றை பெறுவதற்கான கார்பனீராக்சைடின் வேதியியல் வினையாகும். வேதியியலில், இந்த சொல் சில நேரங்களில் கார்பாக்சிலேற்றத்திற்கு பதிலாகவும் பயன்படுத்தப்படுகிறது. கார்பாக்சிலேற்றம் என்பது கார்பாக்சிலிக் அமிலங்களை உருவாக்கும் வினையாகும்.
கனிம வேதியியலிலும் நிலவியலிலும் கார்பனேற்றம் என்பது பொதுவாக நிகழும் ஒரு வினையாகும். உலோக ஐதராக்சைடுகளும் (MOH) உலோக ஆக்சைடுகளும் (M'O) கார்பனீராக்சைடுடன் (CO2) வினையில் ஈடுபட்டு கார்பனேட்டுகளையும் பைகார்பனேட்டுகளையும் கொடுக்கின்றன.
:MOH + CO<sub>2</sub> → M(HCO<sub>3</sub>)
:M'O + CO<sub>2</sub> → M'CO<sub>3</sub>
வலுவூட்டப்பட்ட கற்காரை கட்டுமானத்தில், கற்காரையிலுள்ள கால்சியம் ஐதராக்சைடு மற்றும் நீரேற்ற கால்சியம் சிலிக்கேட்டு போன்றவற்றுடன் காற்றிலுள்ள கார்பனீராக்சைடு டை ஆக்சைடு ஈடுபடும் வேதிவினையும் நடுநிலையாக்கல் என்றே அழைக்கப்படுகிறது.
# கார்பனேற்றம்

## என்றி விதி

வெப்பநிலை குறையும்போது கரைசலில் கார்பனேற்றம் அதிகரிக்கிறது என்கிறது வாயு விதிகளில் ஒன்றான என்றி விதி.  
:: P<sub>CO2</sub>=K<sub>B</sub>x<sub>CO2</sub>
- P<sub>CO2</sub> = கரைசலின் மீதுள்ள கார்பனீராக்சைடு வாயுவின் பகுதி அழுத்தம்.
- K<sub>B</sub> = என்றி மாறிலி. வெப்பநிலை அதிகரித்தால் என்றியின் மாறிலியும் அதிகரிக்கும்.
- x<sub>CO2</sub> = கரைசலிலுள்ள கார்பனீராக்சைடின் மோல் பின்னம்  
கார்பனேற்றம் என்பது CO2 (வாயு) வாயுவிலிருந்து கார்போனிக் அமிலம் (நீர்மம்) போன்ற சேர்மங்களைக் கொடுக்கும் செயல்முறையாக (வாயுவிலிருந்து நீர்மம்) இருப்பதால் CO2 வாயுவின் பகுதி அழுத்தம் குறைய வேண்டும் அல்லது கரைசலில் CO2 வாயுவின் மோல் பின்னம் {P<sub>CO2</sub>/x<sub>CO2</sub> = K<sub>B</sub>} அதிகரிக்க வேண்டும். இந்த இரண்டு நிபந்தனைகளுமே கார்பனேற்றம் அதிகரிப்பதை ஆதரிக்கின்றன.
# சிறீவிஜயா விமானம் 182

**சிறீவிஜயா விமானம் 182** ஜகார்த்தாவிலிருந்து இந்தோனேசியாவின் பொண்டியானாக் செல்லும் உள்நாட்டுப் பயணிகள் விமானமாகும் . ஜனவரி 9, 2021 அன்று, இந்தப் போயிங் 737–524 இந்தப் பாதையில் பறந்தது, புறப்பட்ட நான்கு நிமிடங்களுக்குப் பிறகு ராடாரில் இருந்து காணாமல் போனது. விமான நிலையத்திலிருந்து 19 கிலோ மீட்டர் (12 மைல்கள், 10 கடல் மைல்கள்) தொலைவிற்கு அப்பால் ஆயிரம் தீவுகளுக்கு அப்பால் உள்ள தண்ணீரில் மோதியதை அதிகாரிகள் உறுதிப்படுத்தினர்.  
அப்பகுதியில் உள்ள உள்ளூர் மீனவர்களின் தகவல்களின் அடிப்படையில், விமானத்தைத் தேடும் பணி உடனடியாகத் தொடங்கப்பட்டது. இடிபாடுகள், மனித எச்சங்கள் மற்றும் உடைகள் கண்டுபிடிக்கப்பட்டிருந்தாலும், முழு விமானத்தையும் அனைத்துப் பயணிகளையும் தேடும் பணிகள் இன்னும் நடந்து கொண்டிருக்கின்றன. விமானத்தின் கருப்புப் பெட்டி (குரல் மற்றும் விமானத் தரவுப் பதிவுக்கருவி) நிலை இந்தோனேசிய அதிகாரிகளால் கண்டுபிடிக்கப்பட்டுள்ளது.
# சிறீவிஜயா விமானம் 182

## வானூர்தி விபத்தின் காலவரிசை

முன்னதாக 181 விமானம், பங்கல் பினாங் டெபதி அமீர் விமான நிலையத்திலிருந்து மதியம் 12:11 மணிக்கு வந்தது. ஜகார்தா சுகர்னோ-ஹத்தா பன்னாட்டு வானுார்தி நிலையத்திலிருந்து உள்ள தாங்கெரங், பான்டென் 13:25 மணிக்கு, மேற்கு இந்தோனேசிய நேரம் (06:25 ஒ.ச.நே ), வந்தடையவும் திட்டமிடப்பட்டிருந்தது மேற்கு கலிமன்ஹாட்டன் போனடியானாக்கில் உள்ள சுபாடியோ பன்னாட்டு விமான நிலையத்திற்கு மேற்கு இந்தோனேசிய நேரம் 15:00 மணிக்கு, (08:00 ஒ.ச.நே) வந்தடையும் என எதிர்பார்க்கப்பட்டது. விமான நிலையத்தின் முனையம் வானூர்தியானது ஓடுபாதை 25 ஆர் இலிருந்து உள்ளூர் நேரம் 14:36 மணிக்கு (07:36 ஒ.ச.நே) புறப்பட்டது. மோசமான வானிலை மற்றும் பருவமழை ஆகியவற்றின் காரணமான தாமதத்தைத் தொடர்ந்து,விமானம் புறப்பட்டது. குறிப்பிடத்தக்க தாமதம் காரணமாக, இது 15:50 மேற்கு இந்தோனேசிய நேரம் (08:50 ஒ.ச.நே) அளவில் பொண்டியானாக்கில் தரையிறங்கும் என்று எதிர்பார்க்கப்பட்டது.  
வானூர்தியானது 13,000 அடி (4,000 மீ) உயரத்தில் ஏறிக்கொண்டிருந்த போது அது கரணம் அடித்து கீழ்நோக்கிப் பாய ஆரம்பித்தது. பின்னர் அது திடீரென வலதுபுறம் திரும்பியது. ஒரு விமானப் போக்குவரத்துக் கட்டுப்பாட்டாளர் இதைக் கவனித்து, விமானத்தில் என்ன நடக்கிறது என்று விமானிகளிடம் கேட்டுள்ளார். ஆனால், வானூர்தியிலிருந்து எந்த பதிலும் கிடைக்கவில்லை. ஏர்நவ் ராடார்பெட்டி விமானத் தரவுகளின்படி, ஒருங்கிணைந்த சர்வதேச நேரம் 7.40 மணியளவில் வானூர்தியானது விண்ணை நோக்கி 10,900 அடி (3,300 மீ) முதல் 7,650 அடி (2,330 மீ) வரை விரைந்து கீழ்நோக்கி விழுந்ததாக அறிவித்தது. வானூர்தி புறப்பட்ட நான்கு நிமிடங்களுக்குப் பிறகு, ஒரு நிமிடத்திற்குள் 10,000 அடி (3,000 மீ) கீழிறங்கியது என்று வானூர்தி ராடார் தெரிவித்துள்ளது. ஒ.ச.நே 7.40 மணியளவில் விமானத்தின் கடைசியாக பதிவுசெய்யப்பட்ட உயரம் 250 அடி (76 மீ) என்று விமான கண்காணிப்பாளர் குறிப்பிட்டார். வழங்கப்பட்ட விமான தரவுகளின்படி, விமானம் ஒ.ச.நே 07:40:08 மற்றும் 07:40:14 க்கு இடையில் வெறும் ஆறு வினாடிகளில் 1,755 அடி (535 மீ) வீழ்ச்சியை சந்தித்தது. அதைத் தொடர்ந்து இரண்டு வினாடிகளில் 825 அடி (251 மீ), நான்கு வினாடிகளில் 2,725 அடி (831 மீ), மற்றும் கடைசி ஏழு வினாடிகளில் 5,150 அடி (1,570 மீ) வீழ்ச்சியடைந்தது.  
வானூர்தியானது வீழும் போது அதன் வேகமானது வினாடிகளில் குறைந்தும் அதிகரித்தும் அதிதீவிர மாறுதலுக்குட்பட்டது. விமானப்போக்குவரத்துக் கட்டுப்பாட்டாளருடனான கடைசி தொடர்பானது ஒ.ச.நே 07.40 மணியளவில் (மேற்கு இந்தோனேசிய நேரம் 14.40) லகீ தீவு மற்றும் லான்காங் தீவிற்கு இடையேயான ஒரு இடத்திலிருந்து கிடைத்ததாகும். வானூரதியானது ஜாவா கடலில் லகி தீவிற்கு அருகே சுகர்ணோ-ஹத்தா பன்னாட்டு வானூர்தி நிலையத்திலிருந்து 19 கிலோ மீட்டர் (12 மைல்கள்) தொலைவில் விழுந்திருக்கலாம் என்று அனுமானிக்கப்பட்டது. வானூர்திப் போக்குவரத்துக் கட்டுபாட்டாளரின் கூற்றுப்படி துயரம் அல்லது ஆபத்து குறித்த அழைப்பேதும் பெறப்படவில்லை என்று தெரிகிறது. இந்தோனேசிய போக்குவரத்து அதிகாரிகளும் விமானமானது வானூர்தி கட்டுப்பாட்டாளரின் அறிவுறுத்தல்களைப் பின்பற்றத் தவறியுள்ளனர் என்று கூறியுள்ளனர்.
# ஜோன் கிராபர்ட்

**ஜோன் கிராபர்ட்** (பிறப்பு **லூசில் ஃபே லெஸ்யூர்** (**Joan Crawford** (பிறப்பு: **Lucille Fay LeSueur** மார்ச் 23,190 - மே 10, 1977) ஓர் அமெரிக்கத் திரைப்பட மற்றும் தொலைக்காட்சி நடிகை ஆவார். அவர் பிராடுவே அரங்கில் பின்னணிக் குரல் கலைஞராக அறிமுகமாகும் முன் நாடக நிறுவனங்களில் நடனக் கலைஞராக தனது நடிப்பு வாழ்க்கையைத் தொடங்கினார். பின்னர் 1925 இல் மெட்ரோ-கோல்ட்வின்-மேயர் நிறுவன ஒப்பந்தத்தில் கையெழுத்திட்டார். இவர் ஆறு தசாப்தங்களாக பல நிறுவனங்களுடன் இணைந்து பணியாற்றியுள்ளார். பல சர்ச்சைகளிலும் இவர் இடம்பெற்றார்.  
அனுதாபம், அனுதாபமற்ற, திகில் திரைப்படம் மற்றும் வரலாற்று கதைகள் நகைச்சுவைக் கதாப்பாத்திரம் ஆகிய பலதரப்பட்ட கதாப்பத்திரங்களில் நடித்துள்ளார்.மேலும் 1999 ஆம் ஆண்டில் *அமெரிக்கன் பிலிம் இன்ஸ்டிடியூட்* வெளியிட்ட பழங்கால ஹாலிவுட் சினிமாவின் மிகச்சிறந்த பெண் நட்சத்திரங்களின் பட்டியலில் இவருக்கு பத்தாவது இடம் கிடைத்தது.  
1930 ஆம் ஆண்டுகளில் கிராபர்ட் எம்ஜிஎம் நிறுவனத்தின் சகாக்களான நார்மா ஷீரர் மற்றும் கிரெட்டா கார்போ ஆகியோருடன் இணைந்து அறியப்பட்டார்.1930 ஆம் ஆண்டுகளில் பெரும்பாலான திரைப்படங்களில் இவர் துன்பத்தில் இருக்கும் சீமாட்டிக் கதாப்பாத்திரத்தில் நடித்தார். *டேன்ஸ்,ஃபூல்ஸ்,டேன்ஸ், திஸ் மாடர்ன் ஏஜ், லெட்டி லிண்டன், நோ மோர் லேடீஸ், ஐ லிவ் மை லைஃப், சூசன் அண்ட்* ஆகியன இதில் குறிப்பிடத்தக்கன.மேலும் சில படங்களில் உழைக்கும் வர்க்க்கத்தினைச் சேர்ந்த பெண்ணாக நடித்திருப்பார். அவர் *டான்சிங் டாட்டர்ஸ், பயிட் லாஃபிங் சின்னர்ஸ், டேன்சிங் லேடி, சாடி மெக்கீ, தி லாஸ்ட் ஆஃப் மிசஸ்* *செய்னி, தி ஷைனிங் ஹவர், தி ப்ரைட் ரெட், மேனெக்வின்* ஆகிய திரைப்படங்கள் ரசிகர்களிடையே நல்ல வரவேற்பைப் பெற்றன. குறிப்பாக அவை பெண்களிடையே பிரபலமாக இருந்தன. கிராபர்ட் ஹாலிவுட்டின் மிக முக்கியமான திரைப்பட நட்சத்திரங்களில் ஒருவராகவும், அமெரிக்காவின் அதிக சம்பளம் வாங்கும் பெண்களில் ஒருவராகவும் ஆனார்.  
1945 ஆம் ஆண்டில், *மில்ட்ரெட் பியர்ஸ் திரைப்படத்தில்* நடித்ததற்காக சிறந்த நடிகைக்கான அகாதமி விருதை வென்றார். மேலும் 1947 ஆம் ஆண்டில் வெளியான *பொசெஸ்ட்* திரைப்படம் மற்றும் 1952 ஆம் ஆண்டில் வெளியான *சடன் ஃபியர்* ஆகிய திரைப்படங்களுக்காக இவர் சிறந்த நடிகைக்கான அகாதமி விருதுக்குப் பரிந்துரை செய்யப்பட்டார். 1960 ஆம் ஆண்டுகளில் திரைப்படம் மற்றும் தொலைக்காட்சியில் தொடர்ந்து நடித்தார். 1962 ஆம் ஆண்டில் வெளியான *வாட்டெவர் ஹேப்பன் பேபி ஜேன்?* எனும் திகில் திரைப்படம் பெரிய வெற்றியினைப் பெற்றது. அதே ஆண்டில் அவர் தனது நீண்டகால சக போட்டியாளரான பெட் டேவிஸுடன் இணைந்து நடித்தார்.
# ஜோன் கிராபர்ட்

## ஆரம்பகால வாழ்க்கை

இவரது இயற்பெயர் லூசில் ஃபே லெஸ்யூர் ஆகும், இவர் ஆங்கிலம், பிரெஞ்சு ஹுஜினோட், சுவீடிய மற்றும் ஐரிய வம்சாவளியைச் சேர்ந்தவர் ஆவார்.மூன்று குழந்தைகளில் இவர் இளையவர் .இவரின் தந்தை தாமஸ் ஈ. லெஸ்யூரின் (சனவரி 2, 1868 - ஜனவரி 1, 1938) கட்டுமானத் தொழிலாளி ஆவார். இவரி தாய் டெக்சாஸில் பிறந்த அனா பெல் ஜான்சன் (பின்னர் திருமதி. அனா காசின் என அறியப்பட்டார்). இவரின் பிறந்த நாள் நவம்பர் 29, 1884 என அறியப்படுகிறது. இவர் ஆகஸ்ட் 15, 1958 இல் இறந்தார். கிராஃபோர்டின் மூத்த உடன்பிறப்புகளான சகோதரி டெய்சி லெஸ்யூர் மற்றும் சகோதரர் ஹால் லெஸ்யூர் ஆகியோர் இவரின் பிறப்பிற்கு முன்பாகவே இறந்தனர் .